CELEX: 62020TN0358
Language: da
Date: 2020-06-11 00:00:00
Title: Sag T-358/20: Sag anlagt den 11. juni 2020 — Net Technologies Finland mod REA

24.8.2020   
            
            
               DA
            
            
               Den Europæiske Unions Tidende
            
            
               C 279/42
            
         
      Sag anlagt den 11. juni 2020 — Net Technologies Finland mod REA
      (Sag T-358/20)
      (2020/C 279/56)
      Processprog: engelsk
      
         Parter
      
      
         Sagsøger: Net Technologies Finland Oy (Helsinki, Finland) (ved advokaterne S. Pappas og N. Kyriazopoulou)
      
         Sagsøgt: Forvaltningsorganet for Forskning (REA)
      
         Sagsøgerens påstande
      
      
                  —
               
               
                  Det fastslås, at i) Forvaltningsorganet for Forskning har tilsidesat sine kontraktlige forpligtelser i henhold til tilskudsaftale FP7-SEC-2012-312484, som er indgået under syvende rammeprogram for forskning, teknologisk udvikling og demonstration, at ii) det krav, der er fremsat med debetnota nr. 3242005872 om tilbagebetaling af 171 342,97 EUR, som uretmæssigt er modtaget i tilskud, og med debetnota nr. 3242005825 om tilbagebetaling af 17 134,30 EUR, som er betalt i konventionalbod, er ugrundet, og at iii) de hermed forbundne udgifter til interne konsulenter er støtteberettigede.
               
            
                  —
               
               
                  Forvaltningsorganet for Forskning tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført følgende anbringender.
      
                  1.
               
               
                  Med det første anbringende gøres det gældende, at REA har fortolket reglerne vedrørende støtteberettigelse forkert og undladt at opfylde sine kontraktlige forpligtelser ved at udstede de anfægtede debetnotaer med den begrundelse, at udgifterne til interne konsulenter opfyldte de kriterier for støtteberettigelse, som er opstillet i tilskudsaftalen, hvorfor de ikke giver anledning til noget tilbagebetalingskrav.
               
            
                  2.
               
               
                  Med det andet anbringende gøres det gældende, at REA ikke har opfyldt aftalen loyalt.
               
            
                  3.
               
               
                  Med det tredje anbringende gøres gældende, at REA har tilsidesat proportionalitetsprincippet.